ஸ்கிசோஃப்ரினியாவுக்கான முதல் மருத்துவத் தெரிவு ஆன்டிசைகோடிக் எனப்படும் உளப்பிணி எதிர் மருத்துவமாகும்.

இவை உளப்பிணியின் நேர்மறை அறிகுறிகளைக் குறைக்கலாம். பல உளப்பிணி எதிர் மருத்துவங்களும் அவற்றின் பிரதான விளைவை அளிக்க 7-14 நாட்கள் எடுத்துக் கொள்ளும்.

இருப்பினும், தற்போது கிடைக்கப்பெறும் உளப்பிணி எதிர் மருத்துவங்கள் குறிப்பிடும் அளவில் எதிர்மறை அறிகுறிகளை சீராக்க இயலாதவையாக இருக்கின்றன; புரிதிறனில் ஏற்படக் கூடிய மேம்பாட்டினை பயிற்சியின் விளைவாகக் கருதலாம்

புதிதாக வந்துள்ள அடிபிகல் ஆன்டிசைகோடிக் மருந்துகள், அவை விலை உயர்ந்தவையாகவும் மற்றும் எடை அதிகரிப்பு மற்றும் உடற்பருமன் தொடர்பான நோய்களைத் தூண்டுபவையாகவும் இருந்தாலும், பொதுவாக, ஆரம்ப கட்ட சிகிச்சையில் பழைய டிபிகல் ஆன்டிசைகோடிக் மருந்துகளுக்குப் பதிலாக விரும்பித் தேர்ந்தெடுக்கப்படுகின்றன. 2008வது வருடம், அமெரிக்க மன நல தேசிய நிறுவனம் அளித்த நிதியுதவியுடன் நடத்தப்பட்ட ஒரு பெரும் தோராயமாக்கப்பட்ட சோதனை (மருந்தக உளப்பிணி எதிர் மருந்தின் இடையூடு விளைவு பற்றிய சோதனைகள் (Clincal Antipsychotic Trials of Intervention or CATIE), உளப்பிணி எதிர் மருந்துகளின் முதல் தலைமுறையின் ஒரு பிரதிநிதியாக கொள்ளப்படும், பெர்ஃபெனாஜைன் 18 மாதங்கள் வரை எடுத்துக் கொள்ளப்படும்போது, பல புதிய மருந்துகளை (ஒலன்ஜாபைன்,பெர்ஃபெனாஜைன், குவாஷியாபென், ரிஸ்பெரிடோன் அல்லது ஜிப்ரசிடோன்) விட பயனுள்ளதாகவும், விலை குறைவானதாகவும் இருப்பதாகக் கண்டறிந்தது நோயாளிகள் நீண்ட காலத்திற்கு தொடர விரும்பிய அடிபிகல் ஆன்டி சைகோடிக்கான ஒலன்ஜாபைன் குறிப்பிடத் தகுந்த அளவில் எடை அதிகரிப்புடனும் வளர்சிதை மாற்ற ஒத்திசைவு நோய்க்குறித் தொகுதிக்கான ஆபத்துடன் தொடர்புடையதாக இருந்தது. மற்ற மருந்துகளுக்கு மிகக் குறைந்த அளவே பதிலிறுப்பு கொண்டிருந்தவர்களுக்கு க்ளோஜபைன் பயனுள்ளதாக இருந்தது; ஆனால், அதற்கு தொல்லை தரும் பக்க விளைவுகள் இருந்தன. டார்டைவ் டிஸ்கின்சியா கொண்ட நோயாளிகளை இந்த சோதனை விலக்கி விட்டதால், அவர்களுக்கு இதன் உகமை தெளிவாகவில்லை.

நேர்மறை அறிகுறிகளுக்கான மருத்துவத்திற்கு இந்த இரண்டு பிரிவு உளப்பிணி எதிர் மருத்துவங்களும் பொதுவாக ஓரே அளவிலான பயன் விளைப்பதாக கருதப்பட்டன.

சில ஆராய்ச்சியாளர்கள், அடிபிகல் மருந்துகள் ஸ்கிசோஃப்ரினியாவுடன் தொடர்புள்ள எதிர்மறை அறிகுறிகளுக்கும் புரிதிறன் குறைபாடுகளுக்கும் கூடுதல் பயன் அளிப்பதாக கருத்து தெரிவித்துள்ளனர். இருப்பினும், இவற்றின் மருந்தக முக்கியத்துவம் இன்னும் நிலை நிறுத்தப்படவில்லை.

அடிபிகல் ஆன்டிசைகோடிக்குகள், இந்தப் பிரிவின் சில மருந்துகள் ஸ்கிசோஃப்ரினியா கொண்ட குழந்தைகள் மற்றும் பதின் வயதினரின் சிகிச்சைக்காக, உணவு மற்றும் மருந்துகள் நிர்வாகம் (FDA) அங்கீகாரம் அளிக்கும் முன்னரே, அவை குறைவான அளவில் பக்க விளைவுகளுக்கான ஆபத்தைக் கொண்டிருக்கும் காரணத்தால்,ஸ்கிசோஃப்ரினியாவின் ஆரம்ப கட்ட சிகிச்சைக்கு முதலில் தேர்வு செய்யப்படும் மருத்துவமாக பல வருடங்களாக இருந்து வருகின்றன. இந்த அனுகூலத்திற்குக் கொடுக்கப்படும் விலையாக வளர்சிதை மாற்ற ஒத்திசை நோய்க்குறித் தொகுதி எனப்படும் வளர்சிதை நோய்க்குறித் தொகுதி மற்றும் உடற்பருமன் ஆகியவை உள்ளன. குறிப்பாக மிக இளம் வயதில் இவற்றின் நீண்ட காலப் பயன் துவக்கப்பட்டு விடும் சந்தர்ப்பம் கவலை அளிப்பதாக உள்ளது.
குறிப்பாக, ஸ்கிசோஃப்ரினியா கொண்டுள்ள குழந்தைகள் மற்றும் பதின்வயதினருக்கான மருத்துவம், தனி நபர் சிகிச்சை மற்றும் குடும்ப அடிப்படையிலான இடையூடுகள் ஆகியவற்றுடன் கூட்டாக அளிக்கப்பட வேண்டும்.

சமீபத்திய மறு ஆய்வுகள் டிபிகல் ஆன்டிசைகோடிகுகளை விட அடிபிகல் ஆன்டிசைகோடிகுகள் குறைவான பக்க விளைவுகளைக் கொண்டிருக்கின்றன என்று கூறப்படுவதை மறுக்கின்றன - குறிப்பாக, இரண்டாவதாக சொல்லப்பட்டது குறைவான மருந்தளவுகளில் பயன்படுத்தப்படும்போது அல்லது, வீரியம் குறைந்த ஆன்டிசைகோடிகுகள் தேர்ந்தெடுக்கப்படும்போது.

ஸ்கிசோஃப்ரினியா கொண்ட பெண்கள் அடிபிகல் ஆன்டிசைகோடிகுகள் எடுத்துக் கொண்டபோது, பால்சுரப்பி ஊக்கு இயக்குநீர் அளவுகள் உயர்வதாகக் காணப்பட்டன.
புதிய உளப்பிணி எதிர் மருந்துகள் கொடிய நரம்பியல் நோய்க்குறித் தொகுதி குறைவதற்கான வாய்ப்புகளை உருவாக்குகின்றனவா என்பது தெளிவாகத் தெரியவில்லை. இது மிகவும் அரிதான ஆனால், தீவிரமான மற்றும் மரணம் விளைவிக்கக் கூடிய சாத்தியமுள்ள நரம்பியல் நோயாகும். மிகவும் பொதுவாக இது நரம்பியல் நோய் அல்லது உளப்பிணி-எதிர் மருந்துகளின் எதிரிடைப் பின்விளைவாக இது உருவாகிறது.

மருத்துவத்திற்கு அறிகுறிகளின் பதிலிறுப்பு மாறுபடுகிறது. குறைந்த பட்சமாக இரண்டு வேறுபட்ட மருத்துவத்திற்கு திருப்திகரமாக பதிலிறுப்பு இல்லாத நிலையைக் குறிக்க, மருத்துவ எதிர்ப்பு ஸ்கிசோஃப்ரினியா என்னும் சொற்றொடர் பயன்படுத்தப்படுகிறது. இந்தப் பிரிவில் உள்ள நோயாளிகளுக்கு க்ளோஜபைன் என்னும் மிக உயர் பயன் கொண்ட, ஆனால் இதய தசை அழற்சி போன்ற பயங்கரமான பக்க விளைவுகளைத் தோற்றுவிக்கக் கூடிய, மருந்து பரிந்துரைக்கப்படலாம். ஸ்கிசோஃப்ரினியா நோயாளிகளுக்கு இருக்கக் கூடிய பொருளைத் தவறாகப் பயன்படுத்தும் பண்பைக் குறைக்கும் கூடுதல் பயனையும் குளோஜபைன் கொண்டிருக்கலாம். மருத்துவத்தை தொடர்ச்சியாக எடுத்துக் கொள்ள இயலாத அல்லது விரும்பாத மற்ற நோயாளிகளுக்கு, நீண்ட கால செயல்பாடு கொண்ட உளப்பிணி எதிரிகளின் உருவாக்கங்கள் ஒவ்வொரு இரண்டாவது வாரமும் அளிக்கப்பட்டு கட்டுப்பாட்டு நிலை அடையப் பெறலாம்.

மருத்துவம் எடுத்துக் கொள்ள மறுத்து, மற்றபடி நிலையாகவும், சமூகத்துடன் வாழ்பவர்களாகவும் உள்ளவர்களுக்கு இந்த வகையிலாலான சிகிச்சையை பலவந்தமாக அளிப்பதற்கான அனுமதி வழங்கும் சட்டங்கள் அமெரிக்க ஐக்கிய நாடு மற்றும் ஆஸ்திரேலியா ஆகிய இரு நாடுகளிலும் உள்ளன.
இந்த உளப்பிணி எதிர் மருந்துகளை உட்கொள்ளாமல் இருந்தாலே, சில தனி நபர்கள் நீண்ட காலப் பயன் பெறக் கூடும் என்று குறைந்த பட்சம் ஒரு ஆய்வு கருத்து தெரிவித்துள்ளது.

2003வது வருடம், ஈபிஏ (ஒரு ஒமேகா-3 கொழுப்பு அமிலம்) மற்றும் அதற்கு எதிராக பிளேஸ்போ ஒரு இணைப்பு மருத்துவமாக வழங்கப்பட்ட, தோராயமாக்கப்பட்ட கட்டுப்படுத்தப்பட்ட 4 சோதனைகளின் மறு ஆய்வில், இரண்டு சோதனைகளில் எதிர்மறை மற்றும் நேர்முறை ஆகிய இரண்டு வகை அறிகுறிகளிலுமே குறிப்பிடத்தக்க முன்னேற்றம் இருந்ததாகக் காணப்பட்டது. இதனால், உளப்பிணி எதிர் மருந்துகளுக்கு ஒரு இணைப்பு மருந்தாக ஈபிஏ பயனுள்ளதாக இருக்குமென்று கருத்து தெரிவிக்கப்பட்டது. இருப்பினும், மிக சமீபத்தில் நடந்த ஒரு முழு ஆய்வு முக்கியமான பயன் எதையும் காணவில்லை. 2007வது வருடம் நடந்த ஒரு மறு ஆய்வில், ஒமேகா -3 கொழுப்பு அமிலங்கள், அவை எவ்வளவு உயர் ரகமாக இருப்பினும், ஸ்கிசோஃப்ரினியாவுக்கான சிகிச்சையில் சீரற்ற விளைவுகளையும், ஐயத்திற்குறியதான மருந்தக முக்கியத்துவம் கொண்ட மிகச்சிறிய விளைவு அளவுகளையும் உருவாக்கியதாக கண்டறிந்தது.

களங்கம்
மற்ற நிலைகளுடன் குழப்பிக் கொள்ளுதல்
மருத்துவம்
குணமடைவதை வரையறுத்தல்